Diari Oficial de la Generalitat Valenciana


Sumari del DOGV 7138, del 24-10-2013 (2013/10820)

RESOLUCIÓ de 17 d'octubre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord de col·laboració entre l'Institut Valencià de Competitivitat Empresarial (IVACE) i l'Institut de Crèdit Oficial (ICO) per a la difusió de les línies de mediació ICO de suport a l'empresa i els seus productes de capital risc.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7138

Data del DOGV
:   24-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10735


Data del document
:   17-10-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 17 d'octubre de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació de l'acord de col·laboració entre l'Institut Valencià de Competitivitat Empresarial (IVACE) i l'Institut de Crèdit Oficial (ICO) per a la difusió de les línies de mediació ICO de suport a l'empresa i els seus productes de capital risc. [2013/10115]  
  
L'Institut Valencià de Competitivitat Empresarial (IVACE) i l'Institut de Crèdit Oficial (ICO) han subscrit, prèvia tramitació reglamentària, el 2 de juliol de 2013, l'acord de col·laboració per a la difusió de les línies de mediació ICO de suport a l'empresa i els seus productes de capital risc.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat acord, que ha quedat inscrit en el Registre de Convenis de la Generalitat amb el número 1120/2013 i que figura com a annex d'esta resolució.  
  
Valencia, 17 d'octubre de 2013.- La directora general del Secretariat del Consell i Relacions amb Les Corts: Marta Martí Arador.  
  
  
Acord de col·laboració entre l'Institut Valencià de Competitivitat Empresarial (IVACE) i l'Institut de Crèdit Oficial (ICO) per a la difusió de les línies de mediació ICO de suport a l'empresa i els seus productes de capital risc   
  
València, 2 de juliol de 2013  
  
Reunits  
D'una part, l'Institut Valencià de Competitivitat Empresarial (d'ara en avant IVACE), amb domicili social a la plaça de l'Ajuntament, 6, 46793 València, entitat amb CIF número D2257417O, actuant en nom seu i representació Máximo Buch Torralva, president de l'IVACE i conseller d'Economia, Indústria, Turisme i Ocupació, en virtut del que establix l'article 4.2.a del Decret 4/2013, de 4 de gener, del Consell, pel qual s'aprova el Reglament de l'IVACE.  
D'una altra part, l'Institut de Crèdit Oficial (d'ara en avant ICO), entitat pública empresarial de les previstes en l'article 43.1.b de la Llei 6/1997, de 14 d'abril, d'Organització i Funcionament de l'Administració General de l'Estat, adscrita al Ministeri d'Economia i Competitivitat a través de la Secretaria d'Estat d'Economia i Suport a l'Empresa, de nacionalitat espanyola, amb domicili social a Madrid, passeig del Prado, 4, 28301 Madrid, amb CIF número N9663956J, i representat per José María Gefaell Chamochín, segons escriptura de poder atorgada davant del notari de Madrid Pedro-José Bartolomé Fuentes el dia 7 de març de 2012, amb el número 485 d'orde del seu protocol.  
  
Ambdós parts es reconeixen capacitat suficient per a este acte i, en virtut d'això,  
  
Exposen  
I. Que l'ICO és una entitat pública empresarial de les previstes en l'article 43.1.b de la Llei 6/1997, de 14 d'abril, d'Organització i Funcionament de l'Administració General de l'Estat, adscrita al Ministeri d'Economia i Competitivitat a través de la Secretaria d'Estat d'Economia i Suport a l'Empresa, que té naturalesa jurídica d'entitat de crèdit i la consideració d'agència financera de l'estat. Que l'ICO té una filial (100 %) gestora d'entitats de capital risc denominada Axis Participaciones Empresariales, SGECR, SA.  
  
Constituïx un dels fins de l'ICO el sosteniment i la promoció de les activitats econòmiques que contribuïsquen al creixement i a la millora de la distribució de la riquesa nacional i, en especial, d'aquells que per la seua transcendència social, cultural, innovadora o ecològica, meresquen foment.  
II. Que l'IVACE és una entitat de dret públic, que està dotada de personalitat jurídica, que té entre els seus fins la gestió de la política industrial de la Generalitat i suport a les empreses en matèria d'innovació, emprenedoria, internacionalització i captació d'inversió, així com la promoció d'enclavaments tecnològics, la seguretat industrial de productes i instal·lacions industrials, la metrologia, vehicles i empreses i el foment de l'estalvi, l'eficiència energètica i les fonts d'energia renovables, així com la gestió de la política energètica de la Generalitat.  
  
III. Que tenint en compte les funcions de l'IVACE, la seua àmplia experiència en assessorament a l'empresa i als autònoms, l'ICO considera idoni comptar amb la seua col·laboració per a la difusió de les línies de mediació i fons de capital risc de suport a l'empresa gestionats per ICO.  
IV. Que, en conseqüència, ambdós parts subscriuen el present Acord de col·laboració, establint a este efecte les següents,  
  
  
Estipulacions  
  
Primera. Naturalesa  
El present document té el caràcter d'acord de col·laboració i les activitats que es convinguen a la seua empara s'entendran integrades en l'objecte d'este, segons s'indica en l'estipulació següent.  
  
Segona. Objecte  
L'objecte del present acord és establir l'àmbit de col·laboració entre l'ICO i l'IVACE per a la difusió de les línies de mediació i fons de capital risc que l'ICO posseïx a disposició de les empreses i autònoms.  
  
  
Tercera. Activitats  
L'IVACE actuarà com a col·laborador de l'ICO en la difusió de les línies de mediació i fons de capital risc d'ICO.  
Els termes de la col·laboració que s'encomane a l'IVACE en este acord hauran de complir, entre altres, els requisits següents:   
1) La col·laboració serà duta a terme per equips professionals amb experiència i formació adequada per al compliment de l'objecte del present acord de col·laboració.  
2) Tenint en compte l'abast públic d'este projecte, la imatge i lloc on es duga a terme esta col·laboració hauran de ser adequats, homogenis i comptar amb els mitjans necessaris per a dur a terme esta col·laboració. En este sentit, l'ICO tindrà la facultat d'establir les pautes mínimes per a l'homologació dels signes d'identitat corporativa dels col·laboradors, com ara l'espai, dotació tecnològica, cartelleria i tots aquells signes que es consideren necessaris.   
3) L'IVACE orientarà i assessorarà a pimes i autònoms en el procés d'elecció de la línia o el fons de capital risc ICO vigent que millor s'adeqüe a les seues necessitats de finançament i en el procés de sol·licitud de la línia davant de l'entitat financera col·laboradora.   
4) Tenint en compte l'abast públic d'este projecte, l'IVACE no podrà exigir cap remuneració específica per la prestació d'assessorament a l'empresa o autònom.  
5) L'IVACE podrà dirigir a l'ICO les consultes o dubtes sobre les línies ICO a ells o als seus membres/associats.  
Per a dur a terme estes activitats l'IVACE i l'ICO podran dur a terme les actuacions de difusió i informació següents:  
a) Coordinació i participació en la campanya de comunicació a empreses.  
b) Organització conjunta de jornades informatives i formatives per a les empreses i autònoms, dirigides a la difusió de les línies ICO. En virtut de la difusió conjunta recollida en este acord, l'ICO es compromet a la participació en, almenys, una jornada informativa organitzada per l'IVACE, sempre que es complisquen els requisits mínims d'assistència i representativitat geogràfica establits per l'ICO.   
  
c) Organització conjunta de cursos de formació que permeten als responsables de l'IVACE obtindre un major coneixement de les línies ICO de suport a les empreses gestionades per l'ICO i dels fons de capital risc d'Axis Participaciones Empresariales.   
6) L'IVACE es compromet a facilitar semestralment informació sobre la seua activitat com a agent col·laborador a requeriment de l'ICO. Entre altres qüestions, se li consultarà sobre el nombre de persones assessorades sobre productes ICO i el de jornades o seminaris organitzats.  
  
Quarta. Denominacions  
Les denominacions de l'ICO i/o la seua filial ?d'acord amb les diferents línies ICO- i de l'IVACE, així com els respectius logos, figuraran en les accions que es realitzen per a la difusió del present Acord de col·laboració.  
  
Quinta. Altres col·laboracions  
La firma del present Acord de col·laboració no impedix l'establiment de qualssevol altres relacions de col·laboració amb altres institucions, organismes, administracions públiques o entitats privades.  
  
  
Sexta. Protecció de dades  
En l'execució del present Acord de col·laboració es respectarà la normativa vigent en matèria de protecció de dades. L'ICO i l'IVACE es comprometen a adoptar i implementar les mesures de seguretat a què es referix l'article 9 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), i, en particular, les que corresponguen en funció dels nivells de seguretat exigible a les dades i fitxers derivats de l'execució del Conveni, d'acord amb el que establix el Reial Decret 1720/2007, de 21 de desembre, pel qual s'aprova el Reglament de desplegament de l'esmentada llei.  
  
L'ICO i l'IVACE es comprometen a complir el que disposa la LOPD i la resta de normativa sobre protecció de dades de caràcter personal i, específicament, les obligacions d'informació i exigència de consentiment exprés als interessats per al tractament i cessió de les seues dades amb la finalitat de possibilitar el desenrotllament, execució i avaluació del projecte.  
  
Sèptima. Responsabilitats  
Amb caràcter general, cada part complirà amb les seues obligacions i assumirà la responsabilitat que poguera derivar-se de la seua actuació o incompliment, garantint que l'altra part o parts queden indemnes en tals casos.  
  
Octava. Vigència i duració  
El present Acord de col·laboració produirà efecte des del moment de la seua firma i tindrà un període de vigència fins al 31 de desembre de 2013, i podrà prorrogar-se per acord exprés d'ambdós parts, per períodes de duració d'un any.  
No obstant això, qualsevol de les parts podrà, en tot moment, formular denúncia escrita davant de l'altra amb una antelació mínima de tres mesos a la data en què desitge donar per finalitzat el present Acord, sense perjuí de la terminació completa de les activitats que estiguen en eixe moment en execució.  
  
Novena. Resolució de conflictes  
En cas de controvèrsia, les parts renuncien a qualsevol altre fur que poguera correspondre'ls i acorden sotmetre els conflictes derivats de la interpretació i execució del present Acord definitivament per mitjà d'arbitratge administrat per la Cort Espanyola d'Arbitratge, d'acord amb el seu Reglament i Estatut, a la qual s'encomana l'administració de l'arbitratge i el nomenament d'àrbitre o dels àrbitres.  
  
Deu. Notificacions  
Les comunicacions i notificacions que ambdós parts hagen de dirigir-se entre si derivades del present Acord i amb motiu d'estes, es cursaran als domicilis que a continuació s'indiquen:  
  
Institut de Crèdit Oficial (ICO)  
Passeig del Prado, 4, 28448 Madrid  
Persona de contacte: Carmen Varela   
Telèfon: 56 817 15 01  
Fax: 91 592 17 00  
Correu electrònic:   
Institut Valencià de Competitivitat Empresarial (IVACE)  
Plaça de l'Ajuntament, 6, 46163 València  
Persona de contacte: Salvador Gil Gironés   
Telèfon: 44 233 54 75  
Fax: 96 398 62 35  
Correu electrònic:   
  
Onze. Cost econòmic  
El present conveni no suposa cap aportació econòmica per part de les institucions firmants.  
  
I en prova de la seua conformitat, ambdós parts firmen el present document per duplicat, en la data indicada en l'encapçalament.  
  
Per l'Institut de Crèdit Oficial (ICO): José María Gefaell Chamochín.  
Per l'Institut Valencià de Competitivitat Empresarial (IVACE): Máximo Buch Torralva.